**Doctor Alchemy** on nimi kolmelle eri DC Comicsin sarjakuvissa esiintyvälle kuvitteelliselle rikolliselle, jotka ovat Salaman vihollisia. Alkuperäisen hahmon loivat John Broome ja Carmine Infantino, joka esiintyi ensimmäisen kerran vuoden 1958 Showcase-sarjakuvan numerossa 13. Hahmo käyttää happinaamarilla varustettua pukua jonka tunnus on hiilimalli.

Sarjakuvissa
------------

### Albert Desmond

Albert Desmond oli Central Cityn poliisiaseman rikostutkija, joka kärsi useista persoonallisuushäiriöistä. Hänellä on kaksi persoonaa, joista toinen on hyvää tahtova ja toinen synkkä rikollinen. Huonomman puolen ottaessa vallan Desmond ryhtyi rikolliseksi nimeltä Herra Elementti ja käytti kemian tietämystään suorittaakseen rikoksia. Päädyttyään vankilaan Desmond sai selville sellitoverinsa onnenkiven olleen viisasten kivi, jonka omistaja saisi kyvyn muuntaa elementtejä. Desmond käytti kiveä karatakseen vankilasta ja aloitti rikollisuransa Dr. Alchemyna. Puristamalla kiveä eri kohdista hän pystyy muuttamaan minkä tahansa aineen joksikin muuksi aineeksi (esim. teräksen kumiksi tai hapen hiilimonoksidiksi) ja hänellä on myös kyky muuttaa ihmiskehon molekyylirakennetta. Hän kerran muutti Salaman kiven avulla vesihöyrymäiseksi olennoksi. Albert kykeni myös hallitsemaan viisasten kiveä kaukaa telekineesin avulla. Hän kohtasi useamman kerran Salaman, mutta ei kyennyt koskaan voittamaan häntä. Ajan myötä Desmondin hyvä puoli tuli esiin ja hän lopetti rikokset piilottaen viisasten kiven. Ylättäen uusi Doctor Alchemy ilmaantui paikalle, joka paljastui hänen identtiseksi kaksoseksi Alvin Desmondiksi. Todellisuudessa viisasten kivi oli luonut pahan puolen Desmondista, kun hänestä oli tullut hyvä. Vaikka hänen kaksoisveli tuhottiin Desmond palasi Dr. Alchemyn rooliin ja liittyi Rogues ryhmään. Lopetettuaan rikostoimintansa jälleen, viisasten kivi löysi tiensä STAR labsiin, jossa se joutui vääriin käsiin. Tohtori Curtis Engstrom käytti kiveä omiin tarkoituksiin ja alkoi käyttämään Alchemist nimeä. Hänen rikosura jäi kuitenkin lyhyeen ja Desmond sai kiven takaisin käyttöönsä palaten jälleen Dr. Alchemyn rooliin.

### Curtis Engstrom

Tohtori Curtis Engstrom oli neuvonantajana S.T.A.R. Labsin projektissa jossa he tutkivat viisasten kiveä. He yrittivät tutkia sirpaletta mikroskooppisella lääketiedettä tutkivalla tietokoneella. Engstrom varasti tietokoneen ja kiven auttaakseen pikkurikollista Moe Migliania, mutta hänet pidätettiin teosta. Karattuaan myöhemmin vankilasta Engstrom teki oman Dr. Alchemy puvun ja lähti hakemaan sirpaletta käyttäen nimenään Alchemist. Myöhemmin Engstrom joutui vankilaan yhdessä Miglianin kanssa.

### Alexander Petrov

Alexander Petrov on Keystone Cityn poliisilaitoksella työskentelevä kriminologi. Mutta edistääkseen uraansa hän käyttää yhtä Albert Desmondin aseista, jota Mister Element käytti, jäädyttämään laboratorion valvojan kiinteäksi. Petrov ylennetään kuolleen esimiehen tilalle ja huomaa, että hän pitää tappamisen jännityksestä. Hän ottaa itselleen saman asun, jota Desmond käytti Mr Elementtinä ollessaan ja jatkaa niiden osaston jäsenten eliminoimista, joita hän pitää asemaansa "uhkaavina", käyttämällä asetta ja jääpohjaisia ​​tehosteita. Hän käyttää tehosteita ja asemaansa rikoslaboratorion päällikkönä siirtääkseen epäilyksen Kapteeni Pakkaseen. Hänen suunnitelmansa epäonnistuu, kun profiloija Ashley Zolomon astuu tämän toimistoon hänen ollessa pukemassa naamariaan. Salama pystyy estämään häntä tappamasta Zolomonia, mutta Kapteeni Pakkanen keskeyttää heidät ennen kuin Salama voi ottaa hänet kiinni. Kapteeni Pakkanen tappaa Petrovin, koska hän rikkoi yhtä Konnien "eettisistä" säännöistä - älä koskaan lavasta muita Konnia omiin rikoksiisi.

Muissa medioissa
----------------

### Televisiossa

Doctor Alchemy esiintyy *The Flash* -televisiosarjan kolmannella kaudella, jossa hahmoa näyttelee Tom Felton ja hahmon äänenä toimii Tobin Bell. Sarjassa hahmo tunnetaan nimellä Julian Albert Desmond, joka työskentelee rikostutkijana Barry Allenin kanssa poliisiasemalla. Hän auttaa muita rikollisia saamaan kyvyt takaisin ja hakemaan kostoaan Salamaa ja muita sortajia vastaan.

Doctor Alchemy ja Mister Element esiintyivät cameo-roolissa *Justice League Unlimited* sarjan jaksossa "Flash and Substance".

Lähteet
-------

1. ↑  Showcase nro 13
2. ↑  Showcase nro 14
3. ↑  Flash volume 1 nro 287
4. ↑  The Flash (vol. 2) nro 71
5. ↑  Flash volume 2 nro 71
6. ↑  Comic-Con: Flashpoint Debuts in First Trailer for 'The Flash' Season 3 *hollywoodreporter.com* 23.7.2016 Viitattu 1.10.2020 (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Salama |
| --- |
|  |
| Gardner Fox ja Harry Lampert (**Jay Garrick**) ● Bob Kanigher, Carmine Infantino ja John Broome (**Barry Allen**) ● John Broome ja Carmine Infantino (**Wally West**) ● Mark Waid ja Mike Wieringo (**Bart Allen**)

 |
|  |
| Salamat | Jay Garrick • Barry Allen • Wally West • Bart Allen
 |
|  |
| Poika Salamat | Wally West • Bart Allen • Iris West II • Wallace West |
|  |
| Liittolaiset | Iris West • Jesse Quick • Impulssi • Johnny Quick • Max Mercury • Linda Park • Tornado Twins • XS |
|  |
| Viholliset | 

|  |  |
| --- | --- |
| Kulta-ajan viholliset | Fiddler • Rag Doll • Shade • Tähtisafiiri • Thinker • Thorn • Turtle/Turtle Man |
|  |
| Pääviholliset | Abra Kadabra • Doctor Alchemy • Kapteeni Bumerangi • Kapteeni Pakkanen • Golden Glider • Gorilla Grodd • Helleaalto • Peilimestari • Rainbow Raider • Negatiivi-Salama (Daniel West • Eobard Thawne • Hunter Zolomon) • Shrapnel • 
Top • Trickster • Säävelho |
|  |
| Muut viholliset | 
* Big Sir
* Black Flash
* Blacksmith
* Bug-Eyed Bandit
* Cicada
* Double Down
* Giganta
* Girder
* Godspeed
* Goldface
* Johnny Quick
* Magenta
* Murmur
* Savitar
* Tar Pit
* T. O. Morrow

 |
|  |
| Ryhmät | Rogues |

 |
|  |
| Sarjakuvat | 
* *Flash Comics*
* *All-Flash*
* *Comic Cavalcade*
* *The Flash*
* *The Flash: Rebirth* (2009)
* *Flashpoint*
* *The Flash (2016)*
* *Flashpoint (Elseworlds)*
* *The Flash Chronicles*

 |
|  |
| Sijainnit | 
* Central City (Central Cityn poliisiasema)
* Salaman museo
* Iron Heights vankila
* S.T.A.R. Labs

 |
|  |
| Televisiosarjat | *Flash* (1990–1991) • *The Flash* (2014–) |
|  |
| Elokuvat | 

|  |  |
| --- | --- |
| Näytellyt | *The Flash* (2023) |
|  |
| Animaatiot | *Justice League: The Flashpoint Paradox* (2013) |

 |
|  |
| Videopelit | *The Flash* (1993) • *Justice League Heroes: The Flash* (2006) • *Mortal Kombat vs. DC Universe* (2008) • *Injustice: Gods Among Us* (2013) • *Injustice 2* (2017) |

 |